b'\n_START_ARTICLE_\nDaniel Cudmore\n_START_SECTION_\nZgodnje \xc5\xbeivljenje\n_START_PARAGRAPH_\nDaniel Cudmore se je rodil 20. januarja 1981 v Squamishu, Britanska Kolumbija, Kanada, kot srednji izmed treh sinov zdravnika Richarda Cudmora in njegove \xc5\xbeene, Sue Bailey, ki dela v filmski komisiji. Njegova brata, Jamie in Luke sta \xc4\x8dlana Vancouverskega ragbi mo\xc5\xa1tva in tudi sam je bil povabljen vanj._NEWLINE_\xc5\xa0olal se je na \xc5\xa1oli Gannon University in med letoma 2000 in 2002 je bil \xc4\x8dlan nogometnega mo\xc5\xa1tva svoje \xc5\xa1ole.\n_START_SECTION_\nKariera\n_START_PARAGRAPH_\nDaniel Cudmore je s svojo igralsko kariero za\xc4\x8del leta 2003 v filmu Mo\xc5\xbeje X 2, kjer je igral Colossusa, nadaljeval pa jo je leta 2004 v televizijskemu filmu A Very Cool Christmas._NEWLINE_Leta 2005 je igral v filmih Are We There Yet? ter Alone in the Dark, leta 2006 pa v Mo\xc5\xbeje X: Zadnji spopad. Istega leta (2006) se je prijavil na avdicijo za vlogo v filmu Superman se vra\xc4\x8da, vendar je ni dobil._NEWLINE_Letos je igral v filmu Mlada luna, kjer je igral Felixa, leta 2010 pa ga bomo lahko v isti vlogi videli v nadaljevanju tega filma: v filmu Mrk.'